cyanic-selkie/wikianc huggingface dataset:
ইমেরিটাস অধ্যাপক
ইমেরিটাস অধ্যাপক পরিভাষাটির সাথে সাম্মানিক উচ্চশিক্ষায়তনিক উপাধি-র (ইংরেজিতে Honorary Degree অনারারি ডিগ্রি) পার্থক্য আছে। সাম্মানিক উচ্চশিক্ষায়তনিক উপাধিগুলি সাধারণত বিশ্ববিদ্যালয়ের অধ্যাপনার কাজে জড়িত কোনও ব্যক্তিকে নয়, বরং ভিন্ন কোনও পেশা, যেমন রাজনীতিবিদ, ক্রীড়াবিদ, ব্যবসায়ী, ইত্যাদি ব্যক্তিকে তার নিজ পেশাদারি ক্ষেত্রে অসাধারণ সাফল্য, অনুপ্রেরণাদায়ক অবদান ও নেতৃত্বদানকারী কর্মকাণ্ডের স্বীকৃতিস্বরূপ প্রদান করা হতে পারে।
পাশ্চাত্যে ব্যবহার ও ব্যুৎপত্তি
পাশ্চাত্যে ইংরেজি ভাষায় ইমেরিটাস অধ্যাপককে "ইমেরিটাস প্রফেসর" বা "প্রফেসর ইমেরিটাস" নামে ডাকা হয়। নারীদের ক্ষেত্রে "প্রফেসর ইমেরিটা" শব্দবন্ধের ব্যবহার হতে পারে। ইংরেজিতে অধ্যাপক ছাড়াও অন্য কিছু পদের ক্ষেত্রে "ইমেরিটাস" শব্দের ব্যবহার দেখা যায়। পাশ্চাত্যের অন্যান্য দেশগুলিতেও কাছাকাছি পরিভাষা ব্যবহার করা হয়, যেগুলি সবই একটি লাতিন শব্দ "এমেরিতুস" (emeritus) থেকে এসেছে। এমেরিতুস শব্দটির অর্থ "যে ব্যক্তি দীর্ঘদিন সেবা প্রদান করে অবসরগ্রহণের যোগ্যতা অর্জন করেছে"। লাতিনে মূলত এমেরিতুস কথাটি দিয়ে দায়িত্ব-কর্তব্য পালনকারী সৈন্যদের বর্ণনা করতে বিশেষণ হিসেবে ব্যবহৃত হত। ১৭শ শতকের শেষভাগে এসে ইংরেজি ভাষাতে এটিকে "ইমেরিটাস" উচ্চারণে একই সাথে বিশেষ্য ও বিশেষণ হিসেবে ব্যবহার করা শুরু হয়, কিন্তু কেবল সৈন্যদের ক্ষেত্রে নয়। বরং যেকোনও ব্যক্তি পেশাদারী জীবন থেকে অবসর গ্রহণের পরে তার শেষ পদমর্যাদাটি ধরে রাখার অনুমতি পেলে সেই পদের পরে "ইমেরিটাস" যুক্ত করে ঐ ব্যক্তিকে নির্দেশ করা শুরু হয়।
নিয়োগ পদ্ধতি
বাংলাদেশে সুনির্দিষ্ট নীতিমালার ভিত্তিতে বাংলাদেশে সাধারণত সরকারি বিশ্ববিদ্যালয়ের স্বল্পসংখ্যক অবসরপ্রাপ্ত খ্যাতিমান অধ্যাপককে বিশ্ববিদ্যালয় কর্তৃক এই মর্যাদা দেয়ার রীতি প্রচলিত রয়েছে। কয়েকটি বেসরকারি বিশ্ববিদ্যালয়ও এ রীতি অনুসরণের নিদর্শন দেখা যায়। তবে বেসরকারি বিশ্ববিদ্যালয় কর্তৃক "ইমেরিটাস অধ্যাপক" পদবি প্রদানের ব্যাপারে বাংলাদেশ বিশ্ববিদ্যালয় মঞ্জুরী কমিশনের আপত্তি রয়েছে।
সুযোগ-সুবিধাসমূহ
বাংলাদেশে ইমেরিটাস অধ্যাপকের মর্যাদা পাওয়া অবসরপ্রাপ্ত অধ্যাপকগণ সাধারণত একজন অধ্যাপকের পূর্ণ সুযোগ-সুবিধা পেয়ে থাকেন।
মেয়াদ
বাংলাদেশে বিশ্ববিদ্যালয়ভেদে ইমেরিটাস অধ্যাপকদের মেয়াদ ভিন্ন হতে পারে। দৃষ্টান্ত স্বরূপ উল্লেখ করা যায়, অতীতে বয়সসীমা বা মেয়াদ নির্ধারিত না থাকায় ঢাকা বিশ্ববিদ্যালয়ের ইমেরিটাস অধ্যাপকগণ আমৃত্যু সুযোগ-সুবিধা লাভ করতেন। বিশ্ববিদ্যালয়টির নতুন করে নিযুক্ত ইমেরিটাস অধ্যাপকদের বয়সসীমা ৭৬ বছর নির্ধারিত হয়েছে। তুলনায় যুক্তরাজ্যের বিশ্ববিদ্যালয়গুলোতে বর্তমানে পাঁচ বছরের জন্য ইমেরিটাস অধ্যাপকের মর্যাদা প্রদানের রীতি প্রচলিত আছে।
তাবো কেলে
তাবো কেলে (Thabo Cele; জন্ম: ১৫ জানুয়ারি ১৯৯৭) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি সর্বশেষ পর্তুগালের পেশাদার ফুটবল লীগের দ্বিতীয় স্তর লিগা পর্তুগাল ২-এর ক্লাব কোভা দা পিয়েদাদে এবং দক্ষিণ আফ্রিকা জাতীয় দলের হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
২০১৭ সালে, কেলে দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। একই বছরে তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
তাবো কেলে ১৯৯৭ সালের ১৫ই জানুয়ারি তারিখে দক্ষিণ আফ্রিকার কুয়ামাশুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কেলে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
চাবিফলক বাদ্যযন্ত্র
চাবিফলক বাদ্যযন্ত্র (Keyboard instrument) বলতে সেইসব বাদ্যযন্ত্রকে বোঝায়, যেগুলিকে একটি সাঙ্গীতিক চাবিফলক (musical keyboard) ব্যবহার করে বাজানো হয়। চাবিফলকটি হল অনেকগুলি চাবির একটি সারি বা সজ্জা, যে চাবিগুলিকে আঙুল দিয়ে চাপ দিতে হয়; চাবিগুলি উত্তোলক তথা লিভারের মতো আচরণ করে। সবচেয়ে প্রচলিত চাবিফলক বাদ্যযন্ত্রগুলির মধ্যে আছে পিয়ানো, হারমোনিয়াম, অর্গান, এবং বিভিন্ন ধরনের বৈদ্যুতিন চাবিফলক বাদ্যযন্ত্র, যেমন ধ্বনি-সংশ্লেষক (সিনথেসাইজার) ও বৈদ্যুতিন পিয়ানো (ডিজিটাল পিয়ানো)। এছাড়া কিছু ঘনযন্ত্র যেমন সেলেস্তা ও ক্যারিয়ন রয়েছে, যেগুলিকে চাবিফলক ব্যবহার করে আঘাত করা হয়। ক্যারিয়ন সাধারণত গির্জা বা পৌরভবনগুলির ঘণ্টাবুরূজে স্থাপিত থাকে।
বর্তমানে চাবিফলক বাদ্যযন্ত্র বলতে প্রায়শই চাবিফলকবিশিষ্ট ধ্বনি-সংশ্লেষককে নির্দেশ করা হয়। একজন সংবেদনশীল পরিবেশনশিল্পীর আঙুলের নিচে চাবিফলককে এমনভাবে ব্যবহার করা সম্ভব, যাতে বাদ্যযন্ত্রের নকশা ও অন্তর্নিহিত ক্ষমতার উপর নির্ভর করে সাঙ্গীতিক গতিময়তা (musical dynamics), সাঙ্গীতিক রূপায়ন (musical phrasing), সাঙ্গীতিক আভাপ্রদান (shading), সাঙ্গীতিক প্রকাশভঙ্গি (articulation) ও  সাঙ্গীতিক অভিব্যক্তির অন্যান্য উপাদান নিয়ন্ত্রণ করা যায়।
পাশ্চাত্যের ঐতিহাসিক সঙ্গীততত্ত্বে "চাবিফলক" একটি গুরুত্বপূর্ণ পরিভাষা। এক্ষেত্রে পরিভাষাটি দ্বারা এমন একটি বাদ্যযন্ত্রকে বোঝায়, যার পরিচয় সঠিকভাবে প্রতিষ্ঠা করা সম্ভব নয়। বিশেষত ১৮শ শতকে হার্পসিকর্ড, ক্লাভিকর্ড ও পিয়ানোর আদিরূপটি ছিল তিন ধরনের চাবিফলক যন্ত্র, যেগুলিতে একই সঙ্গীতখণ্ড তিনভাবে বাজানো যেত। মোৎসার্টকে পিয়ানোবাদক নয়, বরং চাবিফলক যন্ত্রবাদক হিসেবে নির্দেশ করা হত, যার মধ্যে পিয়ানো ছাড়াও উপরোক্ত দুইটি যন্ত্রও অন্তর্ভুক্ত ছিল।
"চাবিফলক" পরিভাষাটি বাদক কীভাবে বাজাচ্ছেন, সে ব্যাপারটি নির্দেশ করে, কিন্তু যন্ত্রটিতে কীভাবে শব্দ বা ধ্বনি উৎপাদিত হচ্ছে, তা নির্দেশ করা হয় না। তাই চাবিফলক বাদ্যযন্ত্রগুলিকে নিম্নের পরিবারগুলিতে শ্রেণীবদ্ধ করা সম্ভব।
ইতিহাস
পাশ্চাত্যে এ পর্যন্ত জ্ঞাত সবচেয়ে প্রাচীন চাবিফলক বাদ্যযন্ত্রটি হল প্রাচীন গ্রিক হাইড্রলিস যন্ত্রটি। এটি ছিল খ্রিস্টপূর্ব ৩য় শতকে উদ্ভাবিত এক ধরনের নল অর্গান। এর চাবিগুলি সম্ভবত ভারসাম্যকৃত ছিল এবং এগুলি হালকা চাপ দিয়ে বাজাতো হত। ৪র্থ শতকের শেষভাগে রোমান কবি ক্লাউদিয়ানের রচিত একটি কবিতাতে এর ইঙ্গিত পাওয়া যায়, যেখানে তিনি লেখেন "মাগনা লেভি দেত্রুদেন্স মুরমুরা তাকতু...ইন্তোনেত" (magna levi detrudens murmura tactu . . . intonet) অর্থাৎ "তাকে বজ্রের মতো এগোতে দাও, যখন সে হালকা স্পর্শে মহাগর্জন সৃষ্টি করে"।(Paneg. Manlio Theodoro, 320–22) এরপর খ্রিস্টীয় চতুর্দশ শতকে অর্গান নামক চাবিফলক বাদ্যযন্ত্রটি উদ্ভাবিত হয়, যা ছিল বহুদিন ধরে পাশ্চাত্যের একমাত্র চাবিফলক বাদ্যযন্ত্র। অনেকসময় অর্গানগুলিতে কোনও চাবিফলকও থাকত না, বরং বোতাম থাকত, কিংবা বৃহৎ উত্তোলকযন্ত্র থাকত, যেগুলিকে আঙুল দিয়ে নয়, বরং পুরো হাত ব্যবহার করে চালনা করতে হত। ১৫শ শতক পর্যন্ত প্রায় প্রতিটি চাবিফলক বাদ্যযন্ত্রতেই প্রতিটি অষ্টকে সাতটি স্বাভাবিক স্বর থাকত।
চতুর্দশ শতকে ক্লাভিসিম্বালাম, ক্লাভিকর্ড ও হার্পসিকর্ড নামক বাদ্যযন্ত্রগুলির আবির্ভাব ঘটে। এদের মধ্যে ক্লাভিকর্ড সম্ভবত অধিক প্রাচীন। তখন থেকে ১৮শ শতক পর্যন্ত ক্লাভিকর্ড ও হার্পসিকর্ড অতিপ্রচলিত চাবিফলক বাদ্যযন্ত্র ছিল। ১৮শ শতকে এসে এগুলির জনপ্রিয়তা হ্রাস পায় এবং এদের পরিবর্তে সর্বত্র ব্যাপকভাবে পিয়ানো নামক চাবিফলক বাদ্যযন্ত্রটি গৃহীত হতে শুরু করে। পিয়ানো ছিল একটি বৈপ্লবিক চাবিফলক বাদ্যযন্ত্র, কারণ একজন পিয়ানোবাদক চাবিকে জোরে বা হালকা করে চাপ দিয়ে পিয়ানোর উৎপাদিত ধ্বনির তীব্রতা বা জোরালোতা (গতিময়তা) সূক্ষ্মভাবে নিয়ন্ত্রণ করতে পারেন। পিয়ানোর পূর্ণ ইতালীয় নাম হল গ্রাভিচেম্বালো কন পিয়ানো এ ফোর্তে (gravicèmbalo con piano e forte) যার অর্থ হল "মৃদু ও জোরালো ধ্বনিসহ হার্পসিকর্ড"। এটিকে প্রথমে সংক্ষেপে ইতালীয় ভাষায় "পিয়ানো-ফোর্তে" (অর্থাৎ "মৃদু-জোরালো") বলে ডাকা হত। শেষে আরও সংক্ষিপ্ত "পিয়ানো" নামটি টিকে আছে। পিয়ানো যন্ত্রের অনেক বিবর্তন ঘটেছে। বর্তমানে যে পিয়ানো ব্যবহার করা হয়, তা মূলত ১৯শ শতকের শেষভাগের একটি সংস্করণ। এটির সাথে মোৎসার্ট, হাইডন ও বেটহোফেনের বাজানো পিয়ানোগুলির সাথে ধ্বনি ও বহিরাবয়বে প্রচুর পার্থক্য আছে। বাস্তবিকভাবে আধুনিক পিয়ানোর সাথে ১৯শ শতকে লিস্ট, শোপাঁ বা ব্রামসের বাজানো পিয়ানোগুলিরও বহু তাৎপর্যপূর্ণ পার্থক্য আছে।
২০শ শতকের শুরু থেকেই চাবিফলক বাদ্যযন্ত্রগুলির আরও বিকাশ সাধন করা হয়। ২০শ শতাব্দীর শুরুর দিকে প্রাথমিক বৈদ্যুতিক-যান্ত্রিক যন্ত্রগুলির আবির্ভাব ঘটে, যাদের মধ্যে উদাহরণ হিসেবে ওঁদ মার্ত্যনো-র (Ondes Martenot) নাম উল্লেখ করা যায়।
আধুনিক চাবিফলক যন্ত্রসমূহ
পিয়ানোর মত শুনতে হয়, কিন্তু পিয়ানোর মত বড় আকারের বা ভারী নয়, এরূপ বাদ্যযন্ত্র সৃষ্টি করার পেছনে অনেক প্রচেষ্টা চালানো হয়েছে। বৈদ্যুতিক পিয়ানো ও বৈদ্যুতিন পিয়ানো (ইলেকট্রনীয় পিয়ানো) যন্ত্র দুইটি ছিল প্রথম দিকের এরূপ দুইটি প্রচেষ্টা। এগুলি উপকারী যন্ত্র হলেও পিয়ানোর ধ্বনিগুণ (টিম্বার) এগুলি মনপূঃতভাবে পুনরুৎপাদন করতে ব্যর্থ হয়। প্রায় একই সময় বৈদ্যুতিক ও বৈদ্যুতিন অর্গান যন্ত্রগুলি নির্মাণ করা হয়। সাম্প্রতিককালে এসে বৈদ্যুতিন চাবিফলক বাদ্যযন্ত্রগুলির নকশায় দ্বি-আঙ্কিক নমুনা (ডিজিটাল স্যাম্পল) ও পরিগণকীয় প্রতিমান (কম্পিউটার মডেল) ব্যবহার করে নির্দিষ্ট নির্মিতি ও প্রতিমানের পিয়ানোর ধ্বনি অনুকরণ করার জোর চেষ্টা করা হয়।
অবৈদ্যুতিক (অ্যাকুস্টিক) চাবিফলক বাদ্যযন্ত্রগুলিতে ৮৮টি চাবি থাকে। তবে অপেক্ষাকৃত হ্রস্ব চাবিফলকও প্রচলিত আছে, যেগুলিতে ৬১টি চাবি থাকে।
বৈদ্যুতিন চাবিফলক বাদ্যযন্ত্রের চাবির চাপের অনুভূতি (অ্যাকশন)
একট সরল বৈদ্যুতিন চাবিফলক বাদ্যযন্ত্রে হালকা প্লাস্টিকনির্মিত চাবি থাকে, যার নিচে স্থিতিস্থাপক কুণ্ডলী বা স্প্রিং বসানো থাকে। ফলে চাবিতে চাপ দেওয়ার পরে সেটি আবার আদি অবস্থানে ফেরত আসে। চাবির চাপের অনুভূতি একটি অ-অবৈদ্যুতিক অর্গান বাজানোর অনুভূতির মত। কিছু কিছু বৈদ্যুতিন চাবিফলক বাদ্যযন্ত্রের চাবিগুলি "ওজনযুক্ত" (weighted keys) হয়ে থাকে, যাতে চাবিতে চাপ দেওয়ার অনুভূতি একটি অবৈদ্যুতিক স্বাভাবিক পিয়ানোর চাবিফলকের অনুভূতির মতো মনে হয়।
২০১৯–২০ লিগ ১
২০১৯–২০ লিগ ১ (বিজ্ঞাপনী পৃষ্ঠপোষকতার কারণে লিগ ১ কনফোরামা নামেও পরিচিত) লিগ ১-এর অধীনে ফরাসি ফুটবল প্রতিযোগিতা ছিল। এটি প্রতিষ্ঠার পর থেকে ৮২তম মৌসুম ছিল। এই মৌসুমটি ২০১৯ সালের ৯ই আগস্ট তারিখে শুরু এবং ২০২০ সালের ২৮শে এপ্রিল তারিখে শেষ হয়েছে।
২০২০ সালের ১৩ই মার্চ তারিখে, এলএফপি ফ্রান্সে করোনাভাইরাসের বৈশ্বিক মহামারীর কারণে লিগ ১ এবং লিগ ২ অনির্দিষ্টকালের জন্য স্থগিত করেছিল। ২০২০ সালের ২৮শে এপ্রিল তারিখে ফ্রান্স কর্তৃক সেপ্টেম্বর মাস পর্যন্ত সকল খেলাধুলা নিষিদ্ধ করার পরে এক ঘোষণায় জানানো হয় যে, লিগ ১ এবং লিগ ২-এর ২০১৯–২০ মৌসুম শুরু হবে আর শুরু হবে না। ২০২০ সালের ৩০শে এপ্রিল তারিখে, এই মৌসুমটি বাতিল হওয়ার কারণে পারি সাঁ-জেরমাঁকে চ্যাম্পিয়ন ঘোষণা করা হয়।
লিগ টেবিল
গড়ে প্রতি ম্যাচে অর্জিত পয়েন্টের এই মৌসুমের লিগের টেবিলের চূড়ান্ত অবস্থান নির্ধারণ করা হয়েছে। সমতার ভঙ্গের ক্ষেত্রে, হেড-টু-হেড ফলাফলের ভিত্তিতে অবস্থান নির্ধারণ করা হয়েছে (যদি উক্ত দুই দলের মধ্যে খেলা অনুষ্ঠিত হয়ে থাকে)।
জনকল্যাণ অর্থনীতি
জনকল্যাণ অর্থনীতি হল অর্থনীতির এমন একটি শাখা যা ব্যষ্টিক অর্থনীতির পদ্ধতিসমূহ ব্যবহার করে একটি অর্থনীতির উৎপাদনের ফ্যাক্টরগুলো সঠিকভাবে সমাজের মানুষের উন্নয়নে ব্যয় হচ্ছে কি না তা নিরূপণ করে। এটি সাধারণ সামাজিক ও অর্থনৈতিক সাম্যাবস্থা বোঝাতেও ব্যবহৃত হয়। জনকল্যাণ অর্থনীতিতে একটি সমাজের কতটুকু উন্নয়ন হল তা মাপতে ব্যক্তি এবং প্রতিষ্ঠানের অর্থনৈতিক কার্যকলাপগুলো আর্থিক এককে পরিমাপ করা হয় কারণ ব্যক্তি এবং প্রতিষ্ঠান হল সমাজেরই একটি অংশ এবং তাদের সমস্টিক অর্থনৈতিক কার্যকলাপ পুরো সমাজের কার্যকলাপকেই প্রতিফলিত করে। তাই সামাজিক উন্নয়ন বলতে সমাজের সকল ব্যক্তি ও প্রতিষ্ঠানকেই গণ্য করা হয় অপদিকে যদি শুধুমাত্র একটি ব্যক্তি বা প্রতিষ্ঠানের অর্থনৈতিক কার্যকলাপ বিবেচনায় আনা হয় তবে তাকে সামাজিক উন্নয়ন না বলে ব্যক্তিকেন্দ্রিক উন্নয়ন হিসেবে বিবেচনা করা হয়।
এক দৃষ্টিকোণ থেকে দেখা হলে প্রত্যেকটি মানুষই সমাজের অংশ তাই যদি প্রত্যেক মানুষের অর্থনৈতিক দক্ষতা সমস্টিকভাবে নিরূপণ করা হয় তবে তা সমাজেরই উন্নয়নকে প্রতিফলিত করবে। তবে এর কিছু ভিত্তিগত সমস্যা রয়েছে। কিছু কিছু অর্থনৈতিক অবস্থা আছে যেখানে কোন ব্যক্তি নিজের উন্নয়ন করলে স্বয়ংক্রিয়ভাবে অপর কোন ব্যক্তি ক্ষতিগ্রস্ত হয়। সেখানে ব্যক্তিকেন্দ্রিক উন্নয়ন দিয়ে সামাজিক উন্নয়ন পরিমাপ করা সম্ভব নয়। আরেকটি দৃষ্টিকোণ থেকে দেখলে একটি সমাজের সম্পদের বণ্টন, অর্থনৈতিক সমতা ও অন্যান্য বিষয় পরিমাপ করা হলে তা প্রকৃতপক্ষে সমাজের উন্নয়নকেই প্রতিফলিত করে।
কোন সমাজের উন্নয়ন পরিমাপ করতে হলে ঐ অর্থনীতির দক্ষতা, আয় বৈষম্য, সম্পদের সমতা, লিঙ্গ বৈষম্য, সরকারী নীতি এবং জনগণের অর্থনৈতিক স্বাধীনতার কথা গুরুত্বের সাথে বিবেচনা করা হয়। এছাড়া একটি সমাজের মানব উন্নয়ন সূচক যত বেশি হয় সামাজিক উন্নয়ন তত বেশি ত্বরান্বিত হয় বলে ধরে নেওয়া হয়।
টিপোগ্রাফুল রোমন
টিপোগ্রাফুল রোমন ('রোমানিয়ান টাইপোগ্রাফার') একটি রোমানীয় ভাষার সংবাদপত্র ছিল, যা ১৮৬৫ সালে প্রকাশ শুরু হয়েছিল। টিপোগ্রাফুল রোমন প্রথম রোমানীয় শ্রমিকদের পত্রিকা ছিলেন।
ওয়ার্দুন ইউসুফ
ক্লাব ক্যারিয়ার
২০১০ সালে ব্রুনাই এর ওপর দুই বছরের জন্য ফিফা এর নিষেধাজ্ঞা বহাল রেখে ওয়ার্দুন ইউসুফকে মিজরা ফুটবল ক্লাব এ ধারে প্রেরণ করা হয়। তিনি সেই সময় দলের অধিনায়ক হন এবং এমনকি ২০১১ ব্রুনাই লীগের কাপের সেমিফাইনালে পেনাল্টি পায়, অতঃপর তারা ফাইনালে জয়লাভ করে।
২০১২ সালে তার পুরানো ক্লাবের সাথে লিগে ফিরে আসার পর, ওয়ার্দুন ইউসুফ একসময় অবিস্মিত হয়ে ওঠে। তিনি ২০১৫ সালের ঋতুতে একটি খেলা মিস করেননি যখন ডিপিএমএম ফুটবল ক্লাব শেষ দুই বার কাপ একটুর জন্য হেরে গিয়ে অবশেষে শিরোপা জিতেছিল।
২ এপ্রিল, ২০১৭ তারিখে, ওয়ার্দুন ইউসুফ বেঞ্চে বসে যান এবং তিন বছরের মধ্যে তার প্রথম লীগ খেলাটি মিস করেন, দীর্ঘতম প্রতিদ্বন্দ্বী আলিজ্যান্ড স্যাটম লীগে খেলা সবচেয়ে বয়স্ক খেলোয়াড় হতে সাহায্য করেন। একই সাথে তার বেঞ্চে বসে যাওয়ার কারণ ছিল তার গোড়ালি আঘাত।
আন্তর্জাতিক ক্যারিয়ার
২০০৪ সালের ৭ এপ্রিলে, ২০০২ ফিফা বিশ্বকাপ বাছাইপর্ব (এএফসি) এ ইয়েমেন জাতীয় ফুটবল দল এর বিপক্ষে ৫–০ গোলে হেরে যাওয়া ম্যাচে থেকে ওয়ার্দুন ইউসুফ প্রথমবারের মতো ব্রুনাই জাতীয় ফুটবল দল এর হয়ে খেলা শুরু করেন। ওয়ার্দুন ইউসুফ এর গোল মালদ্বীপ এ অনুষ্ঠিত ২০০৪ এএফসি এশিয়ান কাপ এর যোগ্যতা ম্যাচগুলির লক্ষ্যমাত্রা অর্জন করেছিল।
কোন আন্তর্জাতিক উপস্থিতি ছাড়াই একটি বিশাল সময় পরে, ওয়ার্দুন ইউসুফ ২০০৮ সালে সুজুকি কাপের জন্য বাছাইপর্বে খেলেন, সেসময় তিনি সম্পূর্ণ ব্রুনাই দল এবং তার ক্লাব, ডিপিএমএম ফুটবল ক্লাবকে প্রতিনিধিত্ব করছিলেন।
২০১১ সালের ১২ মার্চ, কৌসিংউংয়ের চীনা তাইপেইতে ব্রুনাই প্রথম বিশ্বকাপ বাছাইপর্বে ম্যাচ জেতার জন্য অন্যতম ভূমিকা রেখেছিলেন ওয়ার্দুন ইউসুফ। এর প্রায় এক বছর পর, তিনি কম্বোডিয়া এ অনুষ্ঠিত ২০১০ সালের এএফএফ সুজুকি কাপের বাছাইপর্বের জন্য লাইনআপেও ছিলেন। ওয়ার্দুন ইউসুফ তিনটি ম্যাচের মধ্যে আট গোল করেন, যার ফলে ব্রুনাই কোয়ালিফাইং গ্রুপে তৃতীয় স্থান অর্জন করে।
ওয়ার্দুন ইউসুফ পরবর্তী আন্তর্জাতিক টুর্নামেন্টটি ছিল এক মাস পর ২০১৬ সালে, যেটি মালয়েশিয়া এর কুচিং এ অনুষ্ঠিত হয। ১২ নভেম্বর মাকাও এর বিরুদ্ধে সেমি-ফাইনালে, ৫৫ মিনিতে নিকি তরাও এর একটি নিশ্চিত গোল ঠেকিয়ে দেন। উক্ত ম্যাচ ব্রুনাই ৪–৩ গোলের ব্যবধানে জয়লাভ করে।
আন্দ্রেয়াস স্ট্রংম্যান
আন্দ্রেয়াস স্ট্রংম্যান (জন্ম ১৯৫০) একজন জার্মান ব্যবসায়ী যিনি ১৯৮৬ সালে জেনেরিক ওষুধ প্রস্তুতকারী হেক্সেল এজি (২০০৪ সালে $১.৬ বিলিয়ন বিক্রি) প্রতিষ্ঠা করেছিলেন। এটি জার্মানির দ্বিতীয় বৃহত্তম জেনেরিক ওষুধ উৎপাদনকারী হয়ে উঠেছে। ফেব্রুয়ারী ২০০৫ সালে, তিনি এবং তার ভাই থমাস হেক্সাল এবং তাদের ইউএস ইওন ল্যাবসের ৬৭.৭% ৭.৫ বিলিয়ন ডলারে নোভারটিসের কাছে বিক্রি করেছিলেন, যার সহযোগী স্যান্ডোজকে বিশ্বের বৃহত্তম জেনেরিক-ড্রাগ কোম্পানিতে পরিণত করেছে।
বর্তমানে তার তেগারনসি এবং দক্ষিণ আফ্রিকায় বাসস্থান রয়েছে এবং তিনি দুই সন্তানের জনক। ৫৬ বছর বয়সে, তিনি নোভারটিসের জেনেরিক বিভাগ স্যান্ডোজ-এ একটি নির্বাহী পদ গ্রহণ করেন।
সিরাজ উদ্দিন আহমেদ
সিরাজ উদ্দিন আহমেদ বাংলাদেশের ঢাকা জেলার রাজনীতিবিদ যিনি তৎকালীন ঢাকা-৫ আসনের সংসদ সদস্য ছিলেন।
প্রাথমিক জীবন
সিরাজ উদ্দিন আহমেদ ঢাকায় জন্মগ্রহণ করেন।
রাজনৈতিক জীবন
সিরাজ উদ্দিন আহমেদ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন ঢাকা-৫ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি স্বতন্ত্র প্রার্থী হিসেবে তৎকালীন ঢাকা-৫ আসন থেকে পরাজিত হয়েছিলেন।
অরবিন্দ শর্মা
জীবনী
অরবিন্দ শর্মার জন্ম ১৯৪০ সালের ১ জানুয়ারি ভারতের বারাণসীতে।
তিনি ১৯৬৪ সালে গুজরাটের সিভিল সার্ভিসে পরিবেশিত সিরাকিউস বিশ্ববিদ্যালয়, মার্কিন যুক্তরাষ্ট্র, এ অর্থনীতিতে উচ্চশিক্ষা গ্রহণের জন্য গিয়েছিলেন এবং ১৯৭০ সালে অর্থনীতিতে মাস্টার্স ডিগ্রী পান। তিনি অর্থনৈতিক উন্নয়নে অ-অর্থনৈতিক কারণের ভূমিকা বিষয়ে পড়াশুনার সময় ধর্মের প্রতি আগ্রহী হয়ে উঠেন এবং ১৯৭২ সালে হার্ভার্ড ডিভিনিটি স্কুলে ভর্তি হন। ধর্মতত্ত্ব শিক্ষা-এ মাস্টার্স করার পর, তিনি ১৯৭৪ সালে সংস্কৃত ও ভারতীয় শিক্ষা বিষয়ে পিএইচডি অর্জন করেন।
ম্যাকগিল ইউনিভার্সিটি আর্কাইভস (এমইউএ) এ অরবিন্দ শর্মার আর্কাইভস শখের আয়োজন করা হয়।
নারী নিয়ে লেখা
অরবিন্দ শর্মা নারীবাদ নিয়ে অসংখ্য লেখা লিখেন। এ লেখাগুলোর মাধ্যমে তিনি হিন্দুধর্মের নারীদেরকে সনাতন ধর্ম থেকে বের করে আনার চেষ্টা করেছেন। তিনি প্রমাণ করেছেন ধর্ম, জীবন, সংস্কৃতি, রাজনীতি এবং নারী কারোর মাঝে কোন পার্থক্য নেই। একজন পুরুষ যেমন স্বাধীনভাবে ধর্ম পালন, পরিবার গঠন এবং সমাজ নির্মাণ করতে পারে তদ্রূপ একজন নারীও পারে। শতরূপা ও মনু দু’জনে এ পৃথিবীতে ঈশরের বিধান পালন করেছে, তারা সমাজ তৈরী করেছে এবং পরিবার গঠন করে সন্তানেন বিস্তার ঘটায়েছে। তাই হিন্দু শিক্ষা কখনই নারীর বিপরীত নয়। আধুনিকতা কখনই নারীদের অসম্মান করে না। তাই তিনি নারীকে নিয়ে “হার ভয়েস, হার ফেইথ: ওমেন স্পিক অন ওয়াল্ড রিলিজিয়নস”, “গডেজেজ এন্ড ওমেন ইন দা ইনডিক রিলিজিয়াস”, “মডার্ন হিন্দু থ্যাট: অ্যান ইন্ট্রোডাকশন”, “ হিন্দুইজম এ্যাজ আ মিশনারী রিলিজিয়ন”, “হিন্দু ইজালিটেরিয়ানজম: ইকুয়েলিটি অর জাস্টিক?”, “ওম্যান ইন ইন্ডিয়ান রিলিজিয়নস”, “পার্ট অব দা প্রোবেলেম, পার্ট অব দা সলুশন: রিলিজিয়ন”। “হিন্দুইজম এন্ড হিউম্যান রাইটস: আ কনসেপচুয়াল অ্যাপ্রোস ল ইন ইন্ডিয়া”সহ অনেক বই লেখেন।
রচনাসমূহ
তিনি ৫০টিরও বেশি বই এবং ৫০০টি প্রবন্ধের লেখক, সম্পাদক বা সহ-সম্পাদক, তার উল্লেখযোগ্য রচনার মধ্যে রয়েছে:
বুল্লা ইউনিয়ন, মাধবপুর
বুল্লা ইউনিয়ন বাংলাদেশের হবিগঞ্জ জেলার মাধবপুর উপজেলার একটি প্রশাসনিক এলাকা।
আয়তন
বুল্লা ইউনিয়নের আয়তন ১১,৮৭২ একর (৪৮.৮ বর্গ কিলোমিটার)।
ইতিহাস
অনেক দিন পূর্বে ভুলবশত এক সন্যাসী রাস্তা ভুলে এই স্থানে বসবাস শুরু করেন। পরর্তীতে এখানে জনবসতি শুরু হয় এবং তিনি এখানে বাস করতে শুরু করেন সেই থেকে তাহার নাম বুল্লা হয়।
ভৌগোলিক উপাত্ত
পাহাড়ী মৃত্তিকায় গঠিত হলেও এই অঞ্চলটি মূলত সমভূমি।
প্রশাসনিক কাঠামো
বুল্লা ইউনিয়ন মাধবপুর উপজেলার আওতাধীন ৮নং ইউনিয়ন পরিষদ। এ ইউনিয়নের গ্রামগুলো হল:
শিক্ষাব্যবস্থা
২০১১ সালের আদমশুমারি অনুযায়ী বুল্লা ইউনিয়নের সাক্ষরতার হার ৩৫.০৬%। এ ইউনিয়নে ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
হাট-বাজার
বুল্লা ইউনিয়নে ৩টি হাটবাজার রয়েছে।
আকিদা
আকিদা (عقيدة, বহুবচন: عقائد, আকা'ইদ, কখনো কখনো উচ্চারণ করা হয় আকীইদাহ, আক্বিদাহ), যাকে ইসলামি ধর্মতত্ত্বও বলা হয়, এটি একটি ইসলামি পরিভাষা যার অর্থ 'কিছু মূল ভিত্তির উপর বিশ্বাস'।
শব্দতত্ত্ব
আকিদাহ শব্দটি এসেছে সেমিটীয় ধাতুমূল ʿআ-ক্ব-দ থেকে, যার অর্থ "বাঁধা; গিঁট দেওয়া". ("আকিদাহ" শব্দটি শুধুমাত্র ইসলামী ঈশ্বরতত্ত্ব বা বিশ্বাস ব্যবস্থাকেই বোঝায় না, বরং ইসলামে বরং ইসলামে "ঈশ্বরতত্ত্ব" শব্দটির প্রতিশব্দ হিসেবেও একে ব্যবহার করা হয়।, সে অনুযায়ী: "ঈশ্বরতত্ত্ব (আক্বীদাহ) মুসলিমদের সকল বিশ্বাস ও বিশ্বাসব্যবস্থাকে অন্তর্ভূক্ত করে, যার মাঝে সাম্প্রদায়িক পার্থক্যসমূহ ও দ্বন্দ্বের বিষয়সমূহও অন্তর্ভূক্ত।) প্রচলিত আরবি ভাষায় আকিদা শব্দটি বিশ্বাস বা ধর্মমত বোঝাতে ব্যবহৃত হয়।
ঈমান ও আকীদার সম্পর্ক
ঈমান অর্থ হলো স্বীকৃতি দেওয়া বা স্বীকার করা, যার তিনটি ধাপ, প্রথম ধাপটি হলো অন্তরে বিশ্বাসের মাধ্যমে স্বীকৃতি প্রদান, দ্বিতীয় ধাপটি হলো মুখ দ্বারা অর্থাৎ প্রকাশ্যে বলে ঘোষণার মাধ্যমে স্বীকৃতি প্রদান, আর তৃতীয় ধাপটি হলো কাজের মাধ্যমে বা কাজে পরিণত করার মাধ্যমে স্বীকৃতি প্রদান। এর মধ্যে অন্তরে বিশ্বাসের মাধ্যমে স্বীকৃতি প্রদান করার ধাপটি আকিদার বা বিশ্বাসের সাথে সম্পর্কযুক্ত, যা ঈমানের মূল বা মৌলিক ভিত্তি বা শিকড়স্বরূপ। এর প্রমাণ বা দলিল হলো নিম্নোক্ত হাদিসটিঃ "আবূ সাঈদ খুদরী রাদিয়াল্লাহু ’আনহু বলেন, আমি রাসূলুল্লাহ সাল্লাল্লাহু আলাইহি ওয়াসাল্লাম-কে বলতে শুনেছি, ’’তোমাদের মধ্যে যে ব্যক্তি কোন গর্হিত কাজ দেখবে, সে যেন তা নিজ হাত দ্বারা পরিবর্তন করে দেয়। যদি (তাতে) ক্ষমতা না রাখে, তাহলে নিজ জিভ দ্বারা ( উপদেশ দিয়ে পরিবর্তন করে)। যদি (তাতেও) সামর্থ্য না রাখে, তাহলে অন্তর দ্বারা (ঘৃণা করে)। আর এ হল সবচেয়ে দুর্বল ঈমান।’’"
- সহীহুল বুখারী ৯৫৬, মুসলিম ৪৯, তিরমিযী ২১৭২, নাসায়ী ৫০০৮, ৫০০৯, আবূ দাউদ ১১৪০, ৪৩৪০, ইবনু মাজাহ ১২৭৫, ৪০১৩, আহমাদ ১০৬৮৯, ১০৭৬৬, ১১০৬৮, ১১১০০, ১১১২২, ১১১৪৫, ১১৪৬৬, দারেমী ২৭৪০১
এছাড়া আলেমগণ আকীদা ও ঈমানের পার্থক্য করে বলেন যে, আকীদা বলতে ধর্মবিশ্বাসের সকল মত, পথ, প্রচলন, বৈচিত্র্য ও বর্ণালীকে বোঝায় আর ঈমান শুধুমাত্র সুনির্দিষ্ট বিশুদ্ধ ইসলামী ধর্মবিশ্বাসকে বোঝাতে ব্যবহৃত হয়। এছাড়া আরবি ভাষায় আভিধানিকভাবে আকীদা শব্দটির অর্থ বিশ্বাস, এবং ঈমান শব্দটির আভিধানিক অর্থ হলো স্বীকৃতি দেওয়া, স্বীকার করা বা মেনে নেওয়া। অর্থাৎ কোন বিষয়ে বিশ্বাসের প্রকৃতি বা ধরনের নাম হলো আকীদা, আর কোন আকীদা বা বিশ্বাসকে স্বীকৃতি দেওয়া বা মেনে নেওয়ার নাম হলো তার উপর ঈমান আনা।
সূচনা
ইসলামি আকিদার একমাত্র উৎস হচ্ছে ওহী। ইসলামি বিশ্বাস অনুসারে দু প্রকারের ওহী প্রেরিত হয়েছে : কিতাব (কুরআন) ও সুন্নাত (হাদীস)। কুরআন অনুসারে আল্লাহ রাসূলের প্রতি কিতাব ও হিকমত অবতীর্ণ করেছেন। হিকমতকে রাসূলের সুন্নাহ হিসেবে ব্যাখ্যা করা হয়। কুরআনের সাথে সুন্নাহর পার্থক্য হল, সুন্নাহর শব্দাবলী আল্লাহর পক্ষ থেকে নয়। তবে উভয়টিরই তথ্যসমূহ আল্লাহর পক্ষ থেকে আগত।
কর্ম বা আমলের বিষয়ে ইসলামের বিধান নির্ণয়ে কিয়াস বা অনুমানের উপরে নির্ভর করা যায়। কিন্তু ইসলামি বিশ্বাস গায়েব বা অদৃশ্য বিষয়ের উপর নয়। মুসলিম পণ্ডিতদের মতে, এ সকল বিষয়ে মানুষ ওহীর নির্দেশনা ছাড়া অনুমান করে অথবা গবেষণা করে কোনো সমাধান দিতে সক্ষম নয়। এছাড়া ওহীর ব্যাখ্যা সেভাবেই করতে হয়, যেভাবে সাহাবী ও তাবেয়ীগণ ব্যাখ্যা করেছেন।
বিশ্বাসের ছয়টি স্তম্ভ
ঈমানের বা ইসলামি আকীদা বিশ্বাসের উপর স্বীকৃতির ছয়টি বা মতান্তরে সাতটি স্তম্ভ এসেছে কুরআন ও সুন্নাহ থেকে (আরকান আল-ঈমান) । যা সব মুসলমানদের দ্বারা গৃহীত হয়েছে। বিশ্বাসের স্তম্ভগুলো হল:
উমার বলেন,
তাওহীদ
তাওহিদ (توحيد) ইসলাম ধর্মে এক আল্লাহর ধারণাকে বোঝায়। তাওহিদ শব্দের অর্থ একত্ববাদ৷ ইসলামি পরিভাষায় তাওহিদ হল সৃষ্টি ও পরিচালনায় আল্লাহকে এক ও অদ্বিতীয় হিসেবে বিশ্বাস করা, সকল ইবাদাত-উপাসনা কেবলমাত্র আল্লাহর জন্য করা, অন্য সবকিছুর উপাসনা ত্যাগ করা, আল্লাহর সুন্দর নামসমূহ ও সুউচ্চ গুণাবলীকে তার জন্য সাব্যস্ত করা এবং দোষ ত্রুটি থেকে আল্লাহকে পবিত্র ও মুক্ত ঘোষণা করা।
ঈমান
ঈমান শব্দের আভিধানিক অর্থ স্বীকার করা, স্বীকৃতি দেওয়া, মতান্তরে দৃঢ় বিশ্বাস করা। ইসলাম ধর্মে ঈমানের অর্থ অত্যন্ত ব্যাপক । ঈমানের সাতটি স্তম্ভ হচ্ছেঃ
জিব্রাঈলের হাদীস
জিব্রাইলের হাদিসে "হে আল্লাহর রসূল, ইসলাম কি?" প্রশ্নের উত্তরে ইসলামের পাঁচটি স্তম্ভ (তাওহিদ, সালাত, সাওম, জাকাত, হজ) অন্তর্ভুক্ত করা হয়েছে। এই হাদিসটিকে কখনও কখনও "সত্যিকারের প্রথম এবং সবচেয়ে মৌলিক আক্বীদা" বলা হয়।
সালাত
নামাজ/নামায বা সালাত বা সালাহ ইসলাম ধর্মের একটি দৈনিক নিয়মিত ইবাদত। একটি নির্দিষ্ট পদ্ধতিতে নামাজ আদায় করতে হয় যা কুরআন ও হাদিসে বর্ণিত আছে। এটি মুসলমানদের জন্য প্রতিদিন অবশ্যকরণীয় একটি ধর্মীয় কাজ। তবে প্রতিদিন আবশ্যকরণীয় বা ফরজ ছাড়াও বিবিধ নামাজ রয়েছে যা সময়ভিত্তিক বা বিষয়ভিত্তিক।
সালাত একটি সুনির্দিষ্ট প্রকৃতির ইবাদত যার পদ্ধতি ‘ইসলামী শরী‘আতে পরিপূর্ণভাবে বর্ণিত হয়েছে। নামাজ ‘তাকবিরে তাহরিমা’ দ্বারা শুরু হয় ও ‘সালাম ফিরানো’ দ্বারা শেষ হয়’।
নামাজ (সালাত) ইসলামের পাঁচটি রোকনের মধ্যে দ্বিতীয় রোকন৷ নামাজ প্রতিটি প্রাপ্তবয়স্ক ও বুদ্ধি-জ্ঞান সম্পন্ন, নারী পুরুষ নির্বিশেষে, প্রতিটি মুসলিমের জন্য ফরজ বা অবশ্যকরণীয়।
সাওম
রোযা বা রোজা (ফার্সি روزہ রুজ়ে), সাউম বা সাওম (আরবি صوم স্বাউম্‌, অর্থঃ সংযম), বা সিয়াম ইসলাম ধর্মের পাঁচটি মূল ভিত্তির তৃতীয়। সুবহে সাদেক বা ভোরের সূক্ষ আলো থেকে শুরু করে সূর্যাস্ত পর্যন্ত সকল প্রকার পানাহার,পাপাচার, কামাচার এবং সেই সাথে যাবতীয় ভোগ-বিলাস থেকেও বিরত থাকার নাম রোযা। ইসলামী বিধান অনুসারে, প্রতিটি প্রাপ্তবয়স্ক মুসলমানের জন্য রমযান মাসের প্রতি দিন রোজা রাখা ফরজ, (فرض ফ়ার্দ্ব্‌) যার অর্থ অবশ্য পালনীয়।
যাকাত
যাকাত (زكاة zakāt, "যা পরিশুদ্ধ করে", আরও زكاة ألمال, "সম্পদের যাকাত" ) হলো ইসলাম ধর্মের পঞ্চস্তম্ভের একটি। প্রত্যেক স্বাধীন, পূর্ণবয়স্ক মুসলমান নর-নারীকে প্রতি বছর স্বীয় আয় ও সম্পত্তির একটি নির্দিষ্ট অংশ, যদি তা ইসলামী শরিয়ত নির্ধারিত সীমা (নিসাব পরিমাণ) অতিক্রম করে তবে, গরীব-দুঃস্থদের মধ্যে বিতরণের নিয়মকে যাকাত বলা হয়।  সাধারণত নির্ধারিত সীমার অধিক সম্পত্তি হিজরি ১ বছর ধরে থাকলে মোট সম্পত্তির ২.৫ শতাংশ (২.৫%) বা ১/৪০ অংশ  বিতরণ করতে হয়। ইসলামের পঞ্চস্তম্ভের মধ্যে হজ্জ্ব এবং যাকাত শুধুমাত্র শর্তসাপেক্ষ যে, তা সম্পদশালীদের জন্য ফরয বা আবশ্যিক হয়। পবিত্র ধর্মগ্রন্থ কোরআনে "যাকাত" শব্দের উল্লেখ এসেছে ৩২ বার। নামাজের পরে সবচেয়ে বেশি বার এটি উল্লেখ করা হয়েছে।
হজ্জ
হজ্ব বা হজ্জ বা হজ (حج) ইসলাম ধর্মাবলম্বী অর্থাৎ মুসলমানদের জন্য একটি আবশ্যকীয় ইবাদত বা ধর্মীয় উপাসনা। এটি ইসলাম ধর্মের চতুর্থ স্তম্ভ। শারীরিক ও আর্থিকভাবে সক্ষম প্রত্যেক মুসলমান নর-নারীর জন্য জীবনে একবার হজ সম্পাদন করা ফরজ বা আবশ্যিক।  আরবি জিলহজ মাসের ৮ থেকে ১২ তারিখ হজের জন্য নির্ধরিত সময়।  হজ পালনের জন্য বর্তমান সৌদি আরবের মক্কা নগরী এবং সন্নিহিত মিনা, আরাফাত, মুযদালিফা প্রভৃতি স্থানে গমন এবং অবস্থান আবশ্যক। এটি পৃথিবীর বাৎসরিক তীর্থযাত্রা। শারীরিক ও আর্থিকভাবে হজ পালনে সক্ষম হয়ে ওঠার অবস্থাকে ইস্তিতাহ বলা হয় এবং যে মুসলমান এই শর্ত পূরণ করে তাকে মুস্তি বলা হয়। হজ হ'ল মুসলিম জনগণের সংহতি, এবং আল্লাহর নিকটে তাদের আনুগত্যের প্রদর্শনী।  যিনি হজ সম্পাদনের জন্য গমন করেন তাকে বলা হয় হাজী। হজ শব্দের অর্থ "একটি যাত্রায় অংশ নেওয়া", যা ভ্রমণের বাহ্যিক কাজ এবং উদ্দেশ্যগুলির অভ্যন্তরীণ কাজ উভয়কেই বোঝায়।
জিহাদ
জিহাদ (جهاد‎), যার অর্থ সংগ্রাম; কোনো নির্দিষ্ট উদ্দেশ্য লাভের জন্য সমগ্র শক্তি নিয়োগ করাকে বোঝানো হয়। এর আভিধানিক অর্থ পরিশ্রম,সাধনা,কষ্ট, চেষ্টা ইত্যাদি। তবে সচরাচর ইসলামী পারিভাষিক অর্থে 'জিহাদ' কথাটি ব্যবহৃত হয়ে থাকে। কুরআনে জিহাদের কথা ৪১ বার উল্লেখ করা হয়েছে যেখানে "আল্লাহের পথে সংগ্রাম করা" অর্থে 'জিহাদ' কথাটি ব্যবহৃত হয়েছে। জিহাদের সাথে জড়িত ব্যক্তিকে মুজাহিদ বলা হয়। জিহাদকে মুসলিম ধর্মাবলম্বীদের গুরুত্বপূর্ণ দায়িত্ব হিসাবে গণ্য করা হয়। কুরআন ও হাদীসের ব্যাখ্যা অনুযায়ী স্থানভেদে জিহাদ তিন রূপ হতে পারেঃ (ক) পাপ থেকে বেঁচে থাকার জন্য স্বীয় কৃপ্রবৃত্তির বিরূদ্ধে জিহাদ, (খ) মুসলিম সমাজকে উন্নয়নের সংগ্রাম, এবং (গ) যুদ্ধক্ষেত্রে সংগ্রাম।
দাওয়াত
দা'ওয়াহ বা দাওয়াহ (دعوة) মানে ইসলামের প্রচার। দা'ওয়াহ আক্ষরিক অর্থে "আমন্ত্রণ" করাকে বোঝায়, ক্রিয়ার সক্রিয় অংশগ্রহণ যার অর্থ বিভিন্নভাবে "ডাকা" বা "আমন্ত্রণ জানানো"। একজন মুসলিম যিনি ধর্মীয় কর্মী হিসাবে বা স্বেচ্ছাসেবক সম্প্রদায়ের প্রচেষ্টায় দা'ওয়াহ অনুশীলন করেন, তাকে দাঈ, বহুবচন দুʿআত বলা হয়। এইভাবে একজন দাঈ এমন একজন ব্যক্তি যিনি মানুষকে একটি সংলাপ প্রক্রিয়ার মাধ্যমে ইসলাম বোঝার জন্য আমন্ত্রণ জানান, এবং কিছু ক্ষেত্রে মিশনারির ইসলামিক সমতুল্য হিসাবে শ্রেণীবদ্ধ করা যেতে পারে, যিনি মানুষকে বিশ্বাস, প্রার্থনা বা ইসলামিক জীবনে আমন্ত্রণ জানান।
গুরুত্ব
ইসলামী সকল পণ্ডিতগণ বলে থাকেন যে, প্রথমত আকীদা বা বিশ্বাস দ্বিতীয়ত মানহাজ বা পদ্ধতি সঠিক না হলে আমল আল্লাহর নিকট কবুল হয় না। অর্থাৎ আমল কবুল হওয়ার পূর্বশর্ত হলো প্রথমত আকীদা বা বিশ্বাস ঠিক হওয়া ও দ্বিতীয়ত মানহাজ বা পদ্ধতি ঠিক হওয়া। সালাফি আলেমদের মতে, মানহাজ বা পদ্ধতির দ্বারাই আকীদা বা বিশ্বাস নির্ধারিত হয়, তাই তারা বলেন, সকল কাজের মানহাজ বা পদ্ধতির ক্ষেত্রে সালাফদের পূর্নাঙ্গ অনুসরণ করা উচিৎ, কারণ তাদের মতে, একমাত্র এর মাধ্যমে ইসলামী সঠিক আকীদা বা বিশ্বাস ধারণ করা ও আল্লাহর নিকট গ্রহণযোগ্য আমল সম্পাদন করা সম্ভব।
...লক্ষ্যণীয়, রাসূল সাল্লাল্লাহু আলাইহি ওয়া সাল্লাম নবুওয়াতের পর মাক্কী জীবনের ১৩ বৎসরে আকীদা বিষয়ক জ্ঞান প্রচারের প্রতি সর্বাধিক গুরুত্ব দিয়েছিলেন। নবী সা. ই শুধু নয়, বরং সকল নবী ও রাসূলগণের প্রথম কাজই ছিল সঠিক আকীদার প্রতি সমাজের সর্বস্তরের মানুষকে আহবান। আল-কুরআনের ভাষায় তাদের সেই আহবান ছিল: “হে আমার জাতি, তোমরা আল্লাহর ইবাদাত কর। তিনি ছাড়া তোমাদের আর কোনো সত্যিকার ইলাহ নেই।” [আল-আ‌‘রাফ: ৫৮] এর কারণ ছিল একটিই, আকীদা শুদ্ধ না হলে ব্যক্তি জীবন শুদ্ধ হয় না, আর ব্যক্তি শুদ্ধ না হলে সমাজও শুদ্ধ হয় না।
...(১) বৃহত্তর জাতীয় ঐক্য স্থাপনে সঠিক আকীদার ভূমিকা: সঠিক আকীদার উপর একমত হওয়া ছাড়া বৃহত্তর ঐক্য স্থাপন করা যেমন সম্ভব নয়, তেমনি সারা বিশ্বের মুসলিম উম্মাহর পক্ষেও ঐক্যবদ্ধ হওয়া সুদূর পরাহত। এ প্রসঙ্গে (ড.) উমার সুলায়মান আল-আশকার বলেন: “একই আকীদা যতক্ষণ মুসলিমদেরকে ঐক্যবদ্ধ না করবে ততক্ষণ পর্যন্ত মুসলিম ঐক্য বাস্তবায়িত হওয়া সম্ভব না।” প্রকৃতপক্ষে আকীদাগত বিভ্রান্তিই সমাজে অনৈক্যের বীজ বপন করে। সমাজ হয়ে পড়ে বিভিন্ন দল-উপদলে বিভক্ত। যদি প্রশ্ন উঠে যে, প্রত্যেকেই নিজ নিজ আকীদা ও বিশ্বাসকে সঠিক বলে মনে করে। সেক্ষেত্রে নির্দিষ্ট কোনো আকীদাকে সঠিক ধরে নিয়ে একমত হওয়া সম্ভব হবে না। কারণ প্রত্যেক দল নিজ মতের প্রতি আস্থাশীল। এ প্রশ্নের উত্তরে (ড.) উমার সুলাইমান আল-আশকার বলেন: “বিশুদ্ধ ইসলামী আকীদা বিষয়ে কুরআন ও সুন্নায় স্পষ্ট বক্তব্য রয়েছে। এ আকীদার প্রতিটি মৌলিক ও খুটিঁনাটি বিষয়ে দলীল পেশ করা সম্ভব। আর সালাফে সালেহীন সত্য ইসলামী আকীদার উপরই প্রতিষ্ঠিত ছিলেন। তারা এ আকীদা এতটাই ভালোভাবে লিপিবদ্ধ করেছেন যে, তা ফেরকাবাজী ও বিভ্রান্ত লোকদের আকীদা থেকে পুরোপুরি পৃথক। এ মহান ব্যক্তিত্বদের মধ্যে রয়েছেন আল্লামা ত্বহাবী, যিনি একটি আকীদা গ্রন্থ লিখেন যা তার নিজের নামেই বিখ্যাত। এ গ্রন্থের ব্যাখ্যা লিখেছেন মুহাম্মাদ ইবন আবিল ইয্ আল-হানাফী। বিষয়টি এখানেই থেমে থাকেনি, বরং সহীহ আকীদার উপর বহু আলেম এর আগে ও পরে লিখেছেন। তাদের মধ্যে রয়েছেন ইমাম আহমাদ, ইবনু তাইমিয়াহ, শওকানী ও সাফারীনী প্রমুখ।”
(৩) সমাজে শান্তিপূর্ণ সহাবস্থান নিশ্চিত করার ক্ষেত্রে সঠিক আকীদায় গুরুত্ব: একজন মুসলিম ব্যক্তির আকীদার অবিচ্ছেদ্য অংশ এই যে, সে আল্লাহ ও তার রাসূল সাল্লাল্লাহু আলাইহি ওয়া সাল্লামের হুকুম অনুযায়ী জীবন পরিচালনা করাকে অপরিহার্য মনে করে এবং তাদের হুকুমের নাফরমানী করা অবৈধ বলে বিশ্বাস করে। আল্লাহ বলেন: “আর আল্লাহ ও তাঁর রাসূল কোনো নির্দেশ দিলে কোনো মুমিন পুরুষ ও নারীর জন্য নিজদের ব্যাপারে অন্য কিছু এখতিয়ার করার অধিকার থাকে না।” [আল-আহযাব: ৩৬] সমাজে শান্তিপূর্ণ সহাবস্থান নিশ্চিত করার লক্ষ্যে আল্লাহ তা‘আলা যখন মুসলিমদেরকে পরস্পরের ভাই বলে অভিহিত করেন, কোনো ব্যক্তির জান ও মালের উপর চড়াও হওয়াকে গুরুতর অপরাধ বলে সনাক্ত করেন, চুক্তিবদ্ধ সকল অমুসলিমের সাথে কৃত চুক্তি পালনের নির্দেশ প্রদান করেন, সে তখন দ্বিধাহীন চিত্তে সে নির্দেশ মেনে নেয়, কেননা এভাবে মেনে নেয়াটা তার আকীদারই অংশ। আল্লাহ বলেন: “অতএব তোমাদের রবের কসম, তারা মুমিন হবে না যতক্ষণ না তাদের মধ্যে সৃষ্ট বিবাদের ব্যাপারে তোমাকে বিচারক নির্ধারণ করে, তারপর তুমি যে ফয়সালা দেবে সে ব্যাপারে নিজদের অন্তরে কোনো দ্বিধা অনুভব না করে এবং পূর্ণ সম্মতিতে মেনে নেয়।” [আন-নিসা: ৬৫]
(৫) অপসংস্কৃতি রোধে সঠিক আকীদার গুরুত্ব: বিজাতীয় ভিনদেশী ও ভিন্ন ধর্মের অনুকরণে আমাদের বাংলাদেশী সমাজে সংস্কৃতির নামে বর্তমানে যে সব কিছুর চর্চা হচ্ছে, তাকে অপসংস্কৃতি নামে অভিহিত করলে বোধকরি কোনো অত্যুক্তি হবে না। কেননা এসব সংস্কৃতি যেমনি আমাদের দেশীয় চিন্তা-চেতনা ও ঐতিহ্যের প্রতিনিধিত্ব করে না, তেমনি তা মুসলিম আকীদার সাথে বহুলাংশেই সাংঘর্ষিক। স্মরণ রাখতে হবে আমাদের এ দেশটি মুসলিম প্রধান দেশ। তাই যদি আমরা আমাদের সকল সাংস্কৃতিক ও সামাজিক আচার-অনুষ্ঠানকে সঠিক ইসলামী আকীদার আলোকে বিন্যস্ত করি, তাহলেই দেশ উপহার পেতে পারে একটি সুন্দর, রুচিশীল, শালীন ও সুস্থ-সংস্কৃতি।
অতএব সহীহ ইসলামী আকীদার জ্ঞান অর্জনই আল্লাহর প্রকৃত মু’মিন ও মুসলিম বান্দা হিসেবে নিজেকে গড়ে তোলার একমাত্র পন্থা। অনুরূপভাবে একটি সমাজকে পরিপূর্ণ ইসলামী সমাজ রূপে গড়ে তুলতে চাইলে সমাজের সকলকে সহীহ আকীদার জ্ঞানে সমৃদ্ধ করার কোনো বিকল্প নেই। এক্ষেত্রে সামাজিক ও সাংস্কৃতিক ইসলামী সংগঠনগুলোকে গুরু দায়িত্ব পালন করতে হবে। ইসলামী শরীয়াহ ও স্টাডিজের উপর যারা দক্ষ তারা সহীহ আকিদা বিষয়ে প্রামাণ্য গ্রন্থ রচনা করে এ বিষয়ে বাংলা ভাষায় লিখিত বইয়ের যে অপ্রতুলতা রয়েছে তা দূর করতে পারেন। এ ব্যাপারে মসজিদের ইমাম, খতিব ও মাদরাসা শিক্ষকদের সাহায্যও নেওয়া যেতে পারে। অবশ্য তার আগে তাদেরকে সহীহ আকিদার জ্ঞানে সমৃদ্ধ হতে হবে। সহীহ আকিদা প্রসারের প্রচেষ্টার মাধ্যমে এভাবে আমাদের সমাজ গড়ে ওঠতে পারে শির্ক ও বেদ‘আতমুক্ত একটি সুন্দর সুশীল সমাজ হিসাবে।"
প্রথাগত সুন্নি মতবাদসমূহ
সুন্নি মুসলমানরা বিশ্বাস করেন যে, আধ্যাত্মিক বিশ্বাসের (ইসলামে যাকে "ঈমান" বলা হয়) ছয়টি দিক রয়েছে: আল্লাহর প্রতি বিশ্বাস, ফেরেশতাদের উপর বিশ্বাস, ঐশ্বরিক মাধ্যম হতে আগত গ্রন্থসমূহ (ইসলামে যাকে "আসমানী কিতাব" বলা হয়), যেমন- তাওরাত, যাবুর, ইনজিল ও কুরআনের প্রতি বিশ্বাস, নবী ও রাসুলদের উপর বিশ্বাস, "অন্তিম সময়" বা শেষ যুগের উপর বিশ্বাস (ইসলামে "কিয়ামত" বলা হয়) এবং পূর্বনির্ধারিত সময় বা পুনরুত্থানের উপর বিশ্বাস।
কালাম
কালাম, অর্থাৎ ইলমুল কালাম (বাচনের প্রজ্ঞা) হচ্ছে ধর্মতত্ত্বের মূলনীতিসমূহকে পারষ্পারিক যুক্তিতর্কের মাধ্যমে অনুসন্ধান করার ইসলামি দর্শন। আরবি ভাষায়, কালাম শব্দের অর্থ হলো "কথা"। কালামে পারদর্শী পন্ডিতকে বলা হয় মুতাকাল্লিম (মুসলিম ধর্মতত্ত্ববিদ, বহুবচনে মুতাকাল্লিমীন)।
স্বাদু পানি
thumb| স্বাদু পানি বা সুপেয় পানি বা স্বাদু জল বা মিঠা পানি এক ধরনের পানি বা জল যাতে লবণ নেই বা থাকলেও তাতে লবণের পরিমাণ খুবই কম। প্রাকৃতিকভাবে সৃষ্ট শৈলপ্রাচীর, জলপ্রপাত, হ্রদ, নদী, তুষারপাত, বরফ ইত্যাদি পানিবাহী মাধ্যমগুলো স্বাদু জলের প্রধান উৎসস্থল। মানুষ তৃষ্ণা নিবারণের উদ্দেশ্যে যে জল পান করে, তা-ই স্বাদু জল নামে পরিচিত। সাগর, মহাসাগরের জলে প্রচুর লবণাক্ততা রয়েছে এবং ঐ জল পান করার উপযোগী নয়। তবে মানুষ যা পান করে, তার সবগুলো উৎসই স্বাদু জল হিসেবে স্বীকৃত নয়। কারণ ঐ ধরনের স্বাদু জল পরিষ্কার ও নিরাপদ নয়; জলের সাথে ক্ষতিকর ব্যাক্টেরিয়ার ন্যায় অণুজীব লুক্কায়িত অবস্থায় থাকতে পারে। জলের তেষ্টা মেটালেও তা পরবর্তীতে মারাত্মক রোগের কারণ হতে পারে। মানুষ যে জল পান করে তা নিরাপদ ও রোগ-জীবাণুমুক্ত এবং তা বোতলজাত হয়ে থাকে। মিষ্ট পানি বলতে স্বাদু জলকেই বুঝায় যা নোনতা জলের বিপরীতচিত্র।
এডাকাইট
থাম্ব|[[চিলি'র কোয়হাইকেতে (Coyhaique) অবস্থিত সেরো ম্যাকাই (Cerro Mackay) পর্বত অ্যাডাকাইট এর স্তম্ভ দ্বারা গঠিত। |alt=|300x300পিক্সেল]] থাম্ব|কাছ থেকে দেখা সেরো ম্যাকাই ([[চিলি) এর অ্যাডাকাইটের স্তম্ভসমূহ|alt=|300x300পিক্সেল]] এডাকাইট (বা অ্যাডাকাইট; ইংরেজি: Adakite) হচ্ছে এক ধরনের আগ্নেয় শিলা যার সংযুতি অন্তর্বর্তী থেকে ফেল্‌সিক (felsic ; ভূতত্ত্বে, ফেল্ডস্পার ও কোয়ার্টজ এর গঠনকারী উপাদানের প্রাচুর্য আছে এমন আগ্নেয় শিলার বর্ণনামূলক বিশেষণ হিসেবে শব্দটি ব্যবহৃত হয়) গঠনের হয়ে থাকে এবং এদের ভূ-রাসায়নিক বৈশিষ্ট্যাবলি ম্যাগমার মতই হয়ে থাকে। শুরুতে মনে করা হত, এই শিলা আগ্নেয় বৃত্তচাপ (volcanic arc) এর নিচে অধোগত পরিবর্তিত ব্যাসল্টের আংশিক গলনের মাধ্যমে গঠিত হয়।
স্বাদু পানি
সংজ্ঞার্থ নিরূপণ
যে পানিতে দ্রবীভূত অবস্থায় লবণাক্ততার মাত্রা ৫০০ পিপিএম বা এক মিলিয়নের পাঁচশত ভাগের চেয়ে কম থাকলে তা স্বাদু পানি হিসেবে বিবেচিত হয়। আবার অন্য তথ্য মোতাবেক যদি পানিতে লবণাক্ততার মাত্রা এক মিলিয়নের এক হাজার থেকে তিন হাজার ভাগ থাকে তবে তা স্বাদুপানি হিসেবে ধরা হবে।
এডাকাইট
অধোগমন মণ্ডলে (subduction zones) উৎপন্ন অধিকাংশ ম্যাগমাই আসে অধোগমন প্রাচীর (subducting plate) এর ওপরে অবস্থিত ভূ–আচ্ছাদন (mantle) থেকে। যখন রূপান্তরিত (metamorphosed) ব্যাসল্টের মধ্যে ভেঙে যাওয়া খনিজ হতে, সোদক প্রবাহী নির্গত হয়ে ভূ–আচ্ছাদনের ভেতর দিয়ে উত্থিত হয়, তখন আংশিক গলনের সূচনা ঘটে। তবে, ডিফান্ট (Defant) ও ড্রামন্ড (Drummond) এর মতে, যখন নবীন (২.৫ কোটি বছরের কম বয়সী) মহাসাগরীয় ভূত্বক (oceanic crust) অধোগত হয়, সচরাচর এর বৃত্তচাপের ওপর এডাকাইট গঠিত হয়। সাধারণত যে ভূত্বক অধোগত হয়, তার তুলনায় নবীন মহাসাগরীয় ভূত্বক “উষ্ণতর” হয়ে থাকে (মধ্য–মহাসাগরীয় শৈলশিরার কাছে, যা এদের গঠনস্থল)। এই উষ্ণতর ভূত্বকের কারণেই, ওপরের ভূ–আচ্ছাদন এর পরিবর্তে নিচের রূপান্তরিত অধোগত ব্যাসল্টের গলন ঘটে থাকে। বহু গবেষকের পরীক্ষামূলক কাজ থেকে "গলিত ফলক" (slab melts) এর ভূ–রাসায়নিক বৈশিষ্ট্যাবলির যথার্থতা প্রমাণ এবং অধোগমন স্তরের নবীন তথা উষ্ণতর ভূত্বক থেকেই যে গলিত ফলকগুলো তৈরি হয়, তা নিয়ে সংশয় নিরসন হয়েছে।
আকিদা
কালাম
মনজুর এলাহি তার "সমাজ সংস্কারে সঠিক আকীদার গুরুত্ব" বইতে কালামশাস্ত্র সম্পর্কে বলেন, "মুতাকাল্লিমীনগণ আকীদা শাস্ত্রকে ‘‘ইলমুল কালাম’’ এবং দার্শনিকগণ ‘‘আল-ফালসাফা আল-ইসলামিয়্যাহ’’ বা ইসলামী দর্শন, ‘‘আল-ইলাহিয়্যাত’’ ও ‘‘মেটাফিজিক্স’’ (অতিপ্রাকৃতিকতা) নামে অভিহিত করেছেন। শেষোক্ত এ নামগুলো সম্পর্কে ড. নাসের আল-আকল সহ আরো অনেকে বলেন যে, ইসলামী আকীদাকে এসকল নামে অভিহিত করা মোটেই শুদ্ধ নয়। এর কারণ বর্ণনায় মুহাম্মদ ইবরাহীম আল হামাদ বলেন, “কেননা ইলমুল কালামের উৎস হল মানব বুদ্ধি-বিবেক, যা হিন্দু ও গ্রিক দর্শন নির্ভর। পক্ষান্তরে তাওহীদের মূল উৎস হল ওহী। তাছাড়া ইলমুল কালামের মধ্যে রয়েছে অস্থিরতা, ভারসাম্যহীনতা, অজ্ঞতা ও সংশয়-সন্দেহ। এজন্যই সালাফে সালেহীন ইলমুল কালামের নিন্দা জ্ঞাপন করেছেন। আর তাওহীদ হল জ্ঞান, দৃঢ় বিশ্বাস ও ঈমান নির্ভর,….. আরেকটি কারণ এও বলা যেতে পারে যে, দর্শনের ভিত্তি অনুমান, বাতিল আকীদা, কাল্পনিক চিন্তা ও কুসংস্কারচ্ছন্ন ধারণার উপর স্থাপিত”। ইমাম হারাওয়ী ذم الكلام وأهله নামে ৫ খন্ডের একটি বই এবং ইমাম গাযযালী تهافت الفلاسفة নামে একটি বই রচনা করেছেন। এছাড়া ‘ইলমুল কালাম’ ও ‘ফালসাফা’ যে সঠিক ইসলামী আকীদার প্রতিনিধিত্ব করে না, সে বিষয়ে ইমাম ইবনে তাইমিয়া ও ইবনুল কাইয়েমসহ আরো বহু মুসলিম স্কলার বিস্তারিত আলোচনা করেছেন।"
মুতাজিলা
মুজাতিলা মতাবলম্বীরা মানুষ ও তাদের স্রষ্টার মধ্যকার সম্পর্কের মধ্যে অদৃষ্টবাদের উপর মানুষের স্বাধীন ইচ্ছাকে জোড় দেয় এবং ঈশ্বরের অসীম ক্ষমতার উপর ঈশ্বরের ন্যায়বিচারকে অর্পণ করে। মুতাজিলা মতাবলম্বীরাও কুরআনের প্রকৃত অর্থ নির্ধারণের জন্য যুক্তির ব্যবহারে বিশ্বাস করে। এটি এবং ইজতিহাদের মূলনীতি, তাদের গতিশীল ফিকহের প্রতি বিশ্বাসের দিকে পরিচালিত করেছিল।
স্বাদু পানি
জল ব্যবস্থাপনা
জীববৈচিত্র্য রক্ষার্থে পৃথিবীর সকল প্রকার প্রাণীর জীবনধারনে জল অতীব গুরুত্বপূর্ণ ভূমিকা পালন করে। কিছু প্রজাতির পশু-প্রাণী লবণাক্ত জল পান করে জীবনধারন করলেও উদ্ভিদ জগতসহ অধিকাংশ প্রজাতিই সুপেয় পানির উপর নির্ভরশীল। অধিকাংশ স্তন্যপায়ী প্রাণীই স্বাদু জল পান করে জীববৈচিত্র্য রক্ষা করে থাকে। ব্যতিক্রম হিসেবে রয়েছে মরুভূমির কিছু ইঁদুরজাতীয় স্তন্যপায়ী প্রাণী, যারা পানি পান না করেও জীবনধারন করতে পারে।
আকিদা
আশআরী
আশʿআরিবাদ বা আশআরী আকিদা বা আশʿআরি ধর্মতত্ত্ব (أشعرية বা ٱلْأَشَاعِرَة) হল সুন্নি ইসলামের প্রধানতম ধর্মতাত্ত্বিক মাজহাব যা শাস্ত্রীয় কর্তৃত্ব, যৌক্তিকতা এবং অর্ধ-যুক্তিবাদের   ভিত্তিতে সর্বজনগৃহীত আকিদাগত দিকনির্দেশনা প্রদান করে। আরব ধর্মতত্ত্ববিদ আবুল হাসান আল-আশআরি এই মতবাদ প্রতিষ্ঠা করেন। এই মতাবলম্বীদের আশʿআরি এবং মতবাদকে আশʿআরি মাজহাব নামেও অবিহিত করা হয়। আশʿআরিবাদ সুন্নি ইসলামের সবচেয়ে প্রভাবশালী ধর্মতাত্ত্বিক চিন্তাধারা। এটিকে মাতুরিদি ও আসারি মাজহাবের পাশাপাশি সুন্নি ইসলামের অন্যতম অর্থোডক্স ধর্মতাত্ত্বিক মাজহাব হিসেবে বিবেচনা করা হয়।
মাতুরিদি
মাতুরিদি (الماتريدية) হল সুন্নি ইসলামের অন্তর্গত অন্যতম প্রধান ধর্মতাত্ত্বিক মাজহাব। এর প্রতিষ্ঠাতা হলেন আবু মনসুর আল-মাতুরিদি যিনি সংখ্যাগরিষ্ঠ সুন্নিদের মধ্যে ইতোমধ্যে বিদ্যমান আকিদাগুলোকে একটি সুসংবদ্ধ কালামশাস্ত্রীয় চিন্তাধারায় উপনীত করেন এবং যৌক্তিকতা ও যুক্তিবাদের ওপর গুরুত্বারোপ করেন। মাতুরিদি মতবাদকে আশআরি মতবাদের পাশাপাশি সর্বজনগৃহীত বা অর্থডক্স সুন্নি আকিদা হিসেবে বিবেচনা করা হয়।
মাতুরিদিবাদ পারস্যের সুন্নি মুসলমান, হানাফি ও আহলে আর রায়ের মাঝে বরাবরই প্রভাবশালী ছিল এবং অটোমান সাম্রাজ্য ও মোগল সাম্রাজ্যে অগ্রগণ্য মাজহাবের মর্যাদা লাভ করেছিল। এর বাইরে অধিকাংশ তুর্ক, মধ্য এশীয় ও দক্ষিণ এশীয় সুন্নি মুসলমানরা মাতুরিদি আকিদায় বিশ্বাসী। আরব মুসলিমদের মধ্যেও মাতুরিদিবাদী পণ্ডিত বিদ্যমান।
পাকিস্তান, ভারত, বাংলাদেশ, তুর্কিস্তান, আমু দরিয়ার পূর্বাঞ্চলীয় এলাকাসমূহ, যেমন: উজবেকিস্তান, তাজিকিস্তান, বুখারা, সমরকন্দ, তাশখন্দ, তিরমিজ ইত্যাদি অঞ্চলের অধিকাংশ মুসলমান মাতুরিদি মতাবলম্বী।
আছারী
আসারি (الأثرية, "আল-আসারিয়্যাহ"), অন্যান্য নাম: সনাতনবাদী ধর্মতত্ত্ব, প্রথাবাদী ধর্মতত্ত্ব, ঐতিহ্যবাদী ধর্মতত্ত্ব, পরম্পরাবাদী ধর্মতত্ত্ব বা মূলগ্রন্থবাদী ধর্মতত্ত্ব বা ইসলামী অক্ষরবাদী ধর্মতত্ত্ব, হলো একটি ইসলামি পাণ্ডিত্যনির্ভর আন্দোলন, যা ৮ম শতাব্দীর শেষের দিকে উদ্ভূত হয়, যারা কুরআন ও হাদিসের ব্যাখ্যার ক্ষেত্রে জাহির অর্থবাচকতার সমর্থনের ফলশ্রুতিতে ইলমুল কালামকে প্রত্যাখ্যান করে থাকে। এই নামটি কৌশলগত দৃষ্টিকোণ হতে আরবি শব্দ "হাদিস"-এর অনুবাদ হিসেবে আছার (প্রথা বা ঐতিহ্য) নামক শব্দ থেকে এসেছে। একে মাঝেমধ্যে অন্যান্য নামেও ডাকা হয়, যেমন সহীহ আকীদা, সালাফী আকীদা, আহলে হাদীস আকীদা, সালফে সালেহীনদের আকীদা ইত্যাদি।
ঐতিহ্যবাদী ধর্মতত্ত্বের অনুসারীগণ কুরআনের জাহির (আক্ষরিক, প্রত্যক্ষ) অর্থে বিশ্বাস করে এবং হাদিস হলো তাদের বিশ্বাস ও আইনকানুনের সকল বিষয়ে বিধিবিধানের একমাত্র ভিত্তি এবং তাদের কাছে যৌক্তিক সমালোচনা হল নিষিদ্ধ, এমনকি যদি তা সত্য যাচাই করার জন্য হয় তবুও। তাঁরা কুরআনকে আক্ষরিক অর্থে পড়ে থাকে এবং তাঁরা কুরআনকে রূপকার্থে ব্যাখ্যা করার (তাউইল) বিরোধিতা করে। তাঁরা কুরআনের অর্থকে যুক্তির ভিত্তিতে ধারণা করার প্রচেষ্টা থেকে বিরত থাকে এবং তারা বিশ্বাস করে যে, তাদের বাস্তবতা শুধুমাত্র আল্লাহর কাছে সমর্পণ করা উচিত, যাকে তাফউইদ বলা হয়। মোটকথা, কুরআন ও হাদিসের লেখনীকে তাঁরা কোনো রকম প্রশ্ন করা ব্যতিরেকে গ্রহণ করে থাকে, যাকে বলা হয় "বি-লা কাইফা", যার ফলে এই মতবাদটিকে কুরআনীয় অক্ষরবাদী বা ইসলামী অক্ষরবাদী মতবাদও বলা হয়ে থাকে।
যদিও আশআরী ও মাতুরিদি মতবাদকে প্রায়শই সুন্নি "সনাতন ধারা" বলে ডাকা হয়, আছারী মতবাদও এদের পাশাপাশি মাথা উঁচু করে দাঁড়িয়েছে, যার অনুসারীরা একে সনাতন সুন্নি ধর্মবিশ্বাস বলে দাবি করে আসছে। আধুনিক যুগে, ইসলামী ধর্মতত্ত্বের উপর আছারী মতবাদের একটি ধারণাতীত প্রভাব রয়েছে, যা ওয়াহাবি ও অন্যান্য সমসাময়িক ঐতিহ্যবাদী (আসারি) সালাফি অনুসারীদের দ্বারা অনুসৃত হচ্ছে এবং তা হাম্বলি মতাদর্শের সীমা অতিক্রম করে আরও বিস্তৃতভাবে ছড়িয়ে পড়ছে।
আছারী আকীদা সম্পর্কে ছালিহ ইবনে ফাউজান আল-ফাউজান বলেন, "যে ব্যক্তি শুধু ভালোবাসা নিয়ে আল্লাহর ইবাদত করবে, সে সুফী বলে গণ্য হবে। যে ব্যক্তি শুধু ভয় নিয়ে আল্লাহর ইবাদত করবে, সে খারেজী। যে শুধু আশা-আকাঙ্খা নিয়ে আল্লাহর ইবাদত করবে, সে মুর্জীয়া। আর যে ভালোবাসা, ভয়-ভীতি, এবং আশা-আকাঙ্খা নিয়ে আল্লাহর ইবাদত করবে, সেই প্রকৃত মুমিন।"
শিয়া
শিয়া মুসলমানরা বিশ্বাস করেন যে আধ্যাত্মিক বিশ্বাসের পাঁচটি দিক রয়েছে: ঐশ্বরিক একত্ব (ইসলামে যাকে "তাওহিদ" বলা হয়), ন্যায়বিচার, নবুওয়ত (নবিত্ব), ইমামত্ব ও পরকালবিদ্যা।
জায়েদি
জায়েদি (الزيدية; পঞ্চমী নামে পরিচিত) হল শিয়া ইসলামের একটি শাখা যা ধর্মতাত্ত্বিক দিক দিয়ে ইবাদি ও মুতাজিলা চিন্তাধারার এবং ফিকহশাস্ত্রীয় ক্ষেত্রে হানাফি মাজহাবের নিকটবর্তী। অষ্টম শতাব্দীতে শিয়া চিন্তাধারা থেকে জায়েদি মতবাদ উৎপত্তিলাভ করে। তৃতীয় ইমাম হোসাইন ইবনে আলীর দৌহিত্র এবং চতুর্থ ইমাম আলী ইবনে হোসাইনের পুত্র জায়েদ ইবনে আলীর নামানুসারে জায়েদিদের নামকরণ করা হয়। জায়েদি মাজহাবের অনুসারীদের জায়েদি শিয়া নামে অবিহিত করা হয়। জায়েদিরা ইয়েমেনের মোট মুসলিম জনসংখ্যার ৫০% যা দেশটির বৃহত্তম শিয়া মুসলমান সম্প্রদায়৷
বাতেনি
বাতিন (باطن) শব্দের আক্ষরিক অর্থ- "ভিতর", "অভ্যন্তরীণ", "লুকানো" ইত্যাদি। উদাহরণস্বরূপ, কুরআনের বাহ্যিক বা আপাত অর্থে, যহিরের বিপরীতে একটি লুকানো অর্থও আছে। সুফিরা বিশ্বাস করে যে প্রত্যেক ব্যক্তির আত্মার জগতে একটি বাতিন আছে। ইহা ব্যক্তির অভ্যন্তরীণ সত্ত্বা; যখন আধ্যাত্মিক পথপ্রদর্শকের আলো দ্বারা শুদ্ধ করা হয়, তখন তা আধ্যাত্মিকভাবে উন্নীত হয়। এই ধারণা লুকানো আল্লাহর গুণাবলীর সাথে সংযুক্ত, যাকে দেখা যায় না কিন্তু জীবনের প্রতিটি ক্ষেত্রে বিদ্যমান।
ইসনা আশারিয়া
ইসনা আশারিয়ারা বিশ্বাস করে যে বারো ইমাম হলেন নবী মুহাম্মদের আধ্যাত্মিক ও রাজনৈতিক উত্তরসূরী। এই ধর্মতত্ত্ব অনুযায়ী বারো ইমাম অনুকরণীয় মানবীয় ব্যক্তিত্ব যাঁরা ন্যায়বিচারের সাথে সমাজ পরিচালনার পাশাপাশি শরীয়ত ও কোরআনের গূঢ়ার্থ সংরক্ষণ ও ব্যাখ্যা করতে সক্ষম। মুহাম্মদ ও ইমামদের কথা ও কাজ (সুন্নত) জনসমাজের জন্য অনুসরণীয় পথপ্রদর্শক ও আদর্শ; ফলে তাঁদের অবশ্যই ত্রুটি ও পাপমুক্ত হতে হবে এবং অবশ্যই মুহাম্মদের মাধ্যমে ঐশী ফরমান বা নাস দ্বারা মনোনীত হতে হবে।
ইসনা আশারিয়া মতবাদ শিয়া ইসলামের বৃহত্তম শাখা যা গোটা শিয়া সম্প্রদায়ের ৮৫% এবং সংখ্যায় প্রায় ১৫০ থেকে ২০০ মিলিয়ন।
জাহমি
জাহমি (جهمي) একটি মতবাদ। জা’দ ইবন দিরহাম (১১৮ হি) নামক একজন নতুন প্রজন্মের পারসিক মুসলিম মহান আল্লাহর গুণাবলি অস্বীকার করে তাঁকে ‘নির্গুণ’ বলে দাবি করতে থাকেন। তার ছাত্র জাহম ইবন সাফওয়ান সামারকান্দী (১২৮ হি)। তিনি এ মতটিকে জোরালোভাবে প্রচার করতে থাকেন এবং এর সাথে অনেক দর্শনভিত্তিক মতবাদ তিনি প্রচার করেন।
ক্বাদারিয়া
কাদারিয়া ইসলামের প্রথমদিকে দার্শনিক ধর্মতত্ত্বের একটি। এই আন্দোলন নিয়ে পাওয়া প্রাচীনতম দলিল হচ্ছে হাসান আল-বসরির রিসালা, যা ৭৫/৬৯৪ থেকে ৮০/৬৯৯ এর মধ্যে লেখা হয়। অবশ্য ইসলামে মুক্ত ইচ্ছা নিয়ে বিতর্ক এই লেখার পূর্বে পাওয়া যায়।
সুন্নি সূত্র মতে, জরাথুস্ট্রবাদের সাথে তুলনা দিয়ে মুহাম্মদ নিজেই এর নিন্দা জানিয়েছেন। সুনান আবু দাউদে বর্ণিত হয়েছে: "আব্দুল্লাহ ইবনে উমর: নবী বলেন, "কাদারিয়াহ হল এই সম্প্রদায়ের মাজিয়ান। যদি তারা অসুস্থ হয়, তবে তাদের কাছে যাবেন না, আর যদি তারা মারা যায় তবে তাদের অন্ত্যেষ্টিক্রিয়ায় যাবেন না।"
মুহাক্কিমা
বিচারের ঘটনার শেষে যে দলগুলো আলীর সেনাবাহিনী থেকে বিচ্ছিন্ন হয়েছিল তারা মুহাক্কিমা (আরবি: محكمة) নামক শাখা গঠন করেছিল। তারা প্রধানত খারেজী ও ইবাদি নামে দুটি প্রধান সম্প্রদায়ে বিভক্ত।
খারেজি
খারিজি (الخوارج, আল-খাওয়ারিজ, একবচন خارجي, খারিজি), আশ-শুরাহও বলা হয় (الشراة "যে (টাকা) ভাঙিয়ে দেয়") শব্দ দ্বারা ইসলামের প্রথম যুগে উদ্ভব হওয়া একটি বিদ্রোহী গোষ্ঠীকে বুঝায়। ৭ম শতাব্দীতে এই গোষ্ঠীর উদ্ভব হয়েছিল। ইরাকের দক্ষিণাশে তারা কেন্দ্রীভূত হয়েছিল। সুন্নি ও শিয়াদের থেকে খারিজিরা ভিন্ন মত পোষণ করত। পরবর্তীতে সময়ের সাথে সাথে খারিজিরা সংখ্যায় বৃদ্ধি পায়। খলিফা আলি ইবনে আবি তালিবের শাসন শুরু হওয়ার পর তারা প্রথমে তা মেনে নেয়, তবে পরে তার শাসন প্রত্যাখ্যান করে। আলি নিজেও আবদুর রহমান ইবনে মুলজাম নামক একজন খারিজির হাতে নিহত হন।
ইবাদি
ইবাদি ইসলাম (الإباضية), ইবাদি মতবাদ বা ইবাদি আন্দোলন হল ইসলামের একটি শাখা যা ওমানে সবচেয়ে প্রভাবশালী। এছাড়া আলজেরিয়া, তিউনিসিয়া, লিবিয়া ও পূর্ব আফ্রিকার বিভিন্ন অংশে এর অস্থিত্ব রয়েছে। বলা হয়ে থাকে যে এই আন্দোলন ৬৫০ খ্রিষ্টাব্দে বা মহানবী হজরত মুহম্মদের (স.) মৃত্যুর ২০ বছর পর শুরু হয় যা সুন্নি ও শিয়া মতবাদের চেয়েও প্রাচীন। আধুনিক ঐতিহাসিকেরা এর উৎপত্তি সন্ধান করতে গিয়ে একে খারিজি আন্দোলনের একটি মধ্যপন্থী ধারা হিসেবে চিহ্নিত করেছেন।  সমসাময়িক ইবাদিরা তাদের খারিজি হিসেবে শ্রেণিভুক্ত করার তীব্র বিরোধিতা করেন, যদিও তারা স্বীকার করেন যে তাদের আন্দোলন ৬৫৭ খ্রিষ্টাব্দের খারিজি বিদ্রোহ থেকে উৎপত্তিলাভ করেছে।
মুরজিয়া
মুরজিয়াহ (আরবি: المرجئة) ছিল একটি প্রাথমিক ইসলামী বিদ্যালয় যার অনুসারীরা আরবিতে "মুরজিউন" বা "আল-মুরজিউন" (المرجئون) নামে পরিচিত। পাপ এবং ধর্মত্যাগের (রিদা) মধ্যে সম্পর্ক বিষয়ে এটি খারিজিদের প্রাথমিক প্রশ্নের জবাবে মুরজিয়া একটি ধর্মতাত্ত্বিক বিদ্যালয় হিসাবে আবির্ভূত হয়েছিল। মুরজিয়াহরা বিশ্বাস করতেন যে পাপ একজন ব্যক্তির বিশ্বাস (ইমান) প্রভাবিত করে না বরং তাদের পূণ্য বা তাকওয়াই ইমানকে প্রভাবিত করে। অতএব, তারা "বিলম্বিত রায়" (ইরজা) ধারণার পক্ষে ছিল। মুর্জিয়ারা বলে যে, যে কেউ ন্যূনতম ঈমান ঘোষণা করে তাকে অবশ্যই মুসলমান হিসেবে গণ্য করতে হবে এবং শুধুমাত্র পাপই কাউকে কাফের করতে পারে না। মুরজিয়ার মতবাদ শেষ পর্যন্ত খারিজিদের উপর প্রাধান্য পায় এবং সুন্নি ইসলামের মূলধারার মত হয়ে ওঠে। সুন্নি ধর্মতত্ত্বের পরবর্তী বিদ্যালয়গুলো তাদের অবস্থানকে নিজেদের ভেতরে গ্রহণ করে এবং তা থেকে আরও বিকশিত ধর্মতাত্ত্বিক বিদ্যালয় এবং ধারণা তৈরি করে।
তাশবিহ
তাশবিহ (আরবি: تشبيه) একটি ইসলামিক ধর্মীয় ধারণা যার অর্থ নৃতাত্ত্বিকতা, ঈশ্বরকে তাঁর সৃষ্টির সাথে একীভূত করা/তুলনা করা। ইসলামী ধর্মতত্ত্বে, দুটি বিপরীত শব্দ আল্লাহর প্রতি আরোপিত হয়, তাশবিহ এবং তানজিহ (অতিক্রম)।
তাশবিহের পূর্ণ অর্থ হল 'সাদৃশ্য নিশ্চিত করা', অর্থাৎ ঈশ্বর ও তাঁর সৃষ্টির মধ্যে সাদৃশ্য নিশ্চিত করা। এই ধারণাটি চিরন্তনভাবে আল্লাহর তানজিহ (অতিক্রম বা 'অসংগতি ঘোষণা') এর সাথে যুক্ত।
তা'তিল, ঈশ্বরকে তাঁর গুণাবলী থেকে দূরে সরিয়ে দেওয়া এবং তাশবিহ, নৃতাত্ত্বিকতা, উভয়কেই সুন্নিদের দ্বারা ধর্মদ্রোহিতা বলে মনে করা হয়।
কারিমিয়াত
কাররামিয়াহ প্রতিষ্ঠা করেছিলেন আবু আবদুল্লাহ মুহাম্মাদ বিন কাররাম। ইবনে কাররাম মনে করতেন যে ঈশ্বর একটি পদার্থ এবং যখন তিনি আরশের সংস্পর্শে আসেন তখন নির্দিষ্ট দিকে তাঁর একটি সসীম দেহ (জিসম) ছিল।
চরমপন্থী শিয়া ইতিহাসে আল্লাহর মানবরূপ ধারণ
অবতারের বিশ্বাস প্রথমে সাবাইয়াতে আবির্ভূত হয়েছিল, এবং পরে কিছু ব্যক্তিত্বকে যেমন মুহাম্মদ ইবনে আল-হানাফিয়া, আবু মুসলিম, সানপদ, ইসহাক আল-তুর্ক, আল-মুকান্না, বাবাক খোররামদিন, মাজিয়ার এবং প্রথম ইসমাইলকে আল্লাহর অবতার হিসেবে গুলাত শিয়াগণ বিশ্বাস করতেন।
আহমদীয়া
আহমদীয়া; পূর্ণরূপে আহমদীয়া মুসলিম জামাত (‬‎; الجماعة الإسلامية الأحمدية) একটি মুসলিম ধর্মীয় পুনর্জাগরণ অথবা মসিহবাদী আন্দোলন যার উদ্ভব হয়েছিল ঊনবিংশ শতাব্দীর শেষ দিকে ব্রিটিশ ভারতের কাদিয়ান এলাকার মির্যা গোলাম আহমদের জীবন ও শিক্ষার ভিত্তিতে। মির্যা গোলাম আহমদ (১৮৩৫-১৯০৮) দাবী করেছিলেন যে আল্লাহ তাকে আখেরী জামানায় প্রতিশ্রুত ও মুসলমানদের প্রতীক্ষিত ইমাম মাহদী ও প্রতিশ্রুত মসীহ (যীশু বা ঈসা) উভয় হিসেবেই প্রেরণ করেছেন ইসলামের চূড়ান্ত বিজয় শান্তিপূর্ণভাবে সংঘটিত করতে এবং অন্যান্য ধর্মীয় মতবাদের প্রতীক্ষিত পরকালতাত্ত্বিক ব্যক্তিত্বদের মূর্ত করতে। নবী মোহাম্মদের  বিকল্প নাম 'আহমদ' থেকে এই আন্দোলন ও সদস্যগণ ('আহমদী মুসলিম' বা সংক্ষেপে 'আহমদী') নিজেদের নামকরণ করলেও সাধারণভাবে মুসলিম বিশ্বে তাদের প্রতিষ্ঠাতার জন্মগ্রহণকারী অঞ্চলের নাম কাদিয়ান এর নামে কাদিয়ানী হিসেবেই আখ্যায়িত করা হয়।
আহমদীরা বিশ্বাস করে যে মির্যা গোলাম আহমদ ইসলামকে তার আসল প্রথমযুগীয় অবস্থায় পুনঃপ্রতিষ্ঠিত করেছেন এবং তাদের ব্যাখ্যা অনুযায়ী কিতাবে উল্লেখিত যীশু বা ঈসার গুণবিশিষ্ট ইমাম মাহদী হয়ে এসেছেন ইসলামকে পুনরুজ্জীবিত করতে ও দীর্ঘস্থায়ী শান্তির লক্ষ্যে এর নৈতিক ব্যবস্থা চলমান করতে। তারা আরও বিশ্বাস করে যে মির্যা গোলাম আহমদ ইসলামের শেষ নবী হযরত মোহাম্মদ(সা.) এর প্রদর্শিত পথে পাঠানো একজন “উম্মতী নবী”। তাদের মতে নবুয়াত খাতামান্নাবিঈন এর অর্থ নবুয়াত এর সমাপ্তি নয় বরং খাতামান্নাবিঈন মানে "নবীগনের মোহর" বা নবীগনের সত্যায়নকারী। তাদের মতে নবী মোহাম্মদ এর প্রকৃত অনুসরনে নতুন নবী আসতে পারবেন তবে তিনি হবেন ‘উম্মতী নবী’ ও তিনি কোনো নতুন শরীয়ত আনবেন না। আহলে সুন্নাত ওয়াল জামায়াত বা সুন্নী দের মতে, এই ‘উম্মতী নবীর’ ধারণা কুরআন ও হাদীস দ্বারা সমর্থিত নয় এবং তারা তাদেরকে ইসলামের অন্তর্ভুক্ত মানে না।  আহমদীয়াদের মতে যেহেতু তারা কালিমা তৈয়্যিবা ‘লা ইলাহা ইলাল্লাহু মুহাম্মাদুর রাসুলুল্লাহ’ মনে প্রাণে বিশ্বাস করে বলে তাদের ‘অমুসলিম’ ঘোষণা করার অধিকার কারো নেই।
সুন্নি রচনা
ইসলামি আকিদা বিষয়ে প্রথম বই লেখেন ইমাম আবু হানিফা। বইটি আল ফিকহুল আকবার নামে পরিচিত। আকিদা বিষয়ে অসংখ্য বই লেখা হয়েছে। এর মধ্যে প্রাচীন কয়েকটি বই হল - ইমাম আহমাদ লিখিত "আস-সুন্নাহ", ইমাম আবু দাউদ সুলাইমান লিখিত "আস-সুন্নাহ", ইমাম আবু জাফর ত্বহাবী লিখিত "আকিদাতু আহলিস সুন্নাহ", ইমাম ইবনু রজাব হাম্বালী লিখিত "কিতাবুত তাওহীদ" ইত্যাদি। ইমাম ইবনে আবীল ইয আল-হানাফী ইমাম ত্বহাবীর লেখা আকিদার বইয়ের ব্যাখ্যাগ্রন্থ লিখেছেন যা "শারহুল আকিদা আত্-ত্বহাবীয়া" নামে পরিচিত। এছাড়া সালাফী মতানুসারীদের মাঝে ইবনে তাইমিয়া রচিত আকিদাহ আল-ওয়াসিতিয়াহ, মোহাম্মদ ইবনে আব্দুল ওয়াহাব রচিত কিতাবুত তাওহীদ গ্রন্থগুলো প্রসিদ্ধ।
এডাকাইট
ভূ-রাসায়নিক গঠন
ডিফান্ট ও ড্রামন্ড কর্তৃক প্রদত্ত অ্যাডাকাইট এর ভূ-রাসায়নিক বৈশিষ্ট্যাবলি নিম্নরূপ:
(সিলিকা): ৫৬ wt % (শতকরা ওজন হিসেবে) এর বেশি
(অ্যালুমিনা): ১৫ wt % এর সমান বা বৃহত্তর
(ম্যাগনেসিয়া): সাধারণত ৩ wt % এর চেয়ে ক্ষুদ্রতর
(স্ট্রনশিয়াম): ৪০০ পিপিএম (ppm = parts per million) এর চেয়ে বৃহত্তর
(ইট্রিয়াম): ১৮ পিপিএম এর চেয়ে ক্ষুদ্রতর
(ইটারবিয়াম): ১.৯ পিপিএম এর চেয়ে ক্ষুদ্রতর